Mest lest i 2014

Se hvilke saker som ble mest lest i året som gikk.

Publisert Publisert 20. desember 2014

Denne artikkelen er over fem år gammel

Dette er de ti mest leste BT-sakene i 2014:

Zahra medisinske bilder1005.jpg

1. Rakrygget.

— Kan vi ta henne med, spør politiet. - Nei, vi har akkurat skrudd hodet hennes fast i sengen, svarer overlegen.

Zahra kom til Norge med store ryggskader etter at tuberkulose hadde spist opp benvevet hennes. Gjennom det siste året har hun blitt operert og gått gjennom en svært smertefull prosess for å komme seg på beina igjen.

JENTEN SOM KLARTE DET UMULIGE.Henriette Vasstrand så ikke London-bussen komme. Dobbeltdekkeren på 12 tonn rullet over beinet hennes. Etter lang tid med umenneskelige smerter og opptrening klarte hun å oppfylle drømmen om å surfe igjen.

2. Jenten som klarte det umulige.

Henriette Vasstrand så ikke London-bussen komme. Dobbeltdekkeren på 12 tonn rullet over beinet hennes. Etter lang tid med umenneskelige smerter og opptrening klarte hun å oppfylle drømmen om å surfe igjen.

Marion.jpg

3. Guud kor billig!

«Her lille venn, mamma har laga deilig svinesteik til deg. Den er proppa med den multiresistente stafylokokkbakterien MRSA CC398, som har begynt å ta livet av danskane. Men guuud kor billig den var, gap opp!»

Marion Solheim skrev et krast innlegg på BT om industriell matproduksjon og jordbruksoppgjeret.

elefant.JPG

4. Bygg din egen kommune med BTs #kommunebygger.

I BTs kommunebygger kunne leserne selv slå sammen kommune og se hva som skjer med folketall, økonomi og den politiske situasjonen i kommunen.

Allerede etter fire dager var over 22.000 storkommuner bygget.

Alltid kjipt når styrtmusene distanserer seg.

5. Språktabber som vil få deg til å le.

Den senere tidhar nordmenns skrivefeil og tvilsomme grammatikk vært heftig diskutert.

Tore Rygh (75) har sendt over 25.000 reprimander til norske journalister.

BT samlet i den forbindelse de aller morsomste språktabbene.

vilde.jpg

6. Plutselig forsto legene at Vilde holdt på å dø.

Vilde hadde vært slapp i et halvt år. Nå hadde hun store problemer med pusten, var blå på brystet og på leppene. Etter å ha vært på legevakten, tok hun antibiotika og hostemedisin, men ble bare dårligere. I grevens tid ble det oppdaget at pasienten hadde en sjelden form for betennelse i hjertemuskelen, myokarditt.

— Det kom helt ut av det blå. Og ja, det var fare for livet, sier anestesioverlege Anne Berit Guttormsen.

7. «Hvorfor kødder dere med at datteren min har Downs, Radioresepsjonen?»

I et vart og samtidig harmdirrende innlegg tar pappa Aleksander Helmersberg bladet fra munnen - etter at han gjennom tre år har bitt i seg harselering med Downs syndrom, som datteren hans Milla (3) har.

Innlegget ble raskt Norges mest delte den dagen.

8. Like etter smeller det.

Kristian Nødtvedt (51) rakk ikke å ta foten av gasspedalen før det smalt. Når han kommer til seg selv igjen, står bilen hans på tvers i veibanen. Airbagen er løst ut. Det svir i brystet.

— Jeg måtte sjekke kroppen min, om alle delene var der.

9. Bergenshai var lureri.

Bergensblogger René Kleveland la i sommer ut en video av det som skulle være en hvithai i vestlandsk farvann.

«Nå er hvithaien kommet til Bergen», skrev bloggeren, og hevdet at videoen stammer fra en båt utenfor Sotra.

— Jeg kjedet meg og det er utrolig varmt i Norge. Nettavisene skriver om at det forventes hai i Norge innen kort tid? Så hvorfor ikke redigere at jeg har vært i en båt med en hvithai i Bergen, sier han.

10. Lærer Bjørndals metode

Trine Eilertsens mobbekommentar fra 2011 fikk nytt liv høsten 2014 etter at mobbing igjen kom på dagsorden.

I kommentaren forteller Eilertsen hvordan hennes egen lærer fikk bukt med mobbing.

Publisert Publisert: 20. desember 2014 14:09 Oppdatert: 23. september 2015 20:35